Diari Oficial de la Generalitat Valenciana


Sumari del DOGV 8255, del 15-03-2018 (2018/2769)

RESOLUCIÓ de 14 de març de 2018, de la Conselleria d'Educació, Investigació, Cultura i Esport, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2018.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2769


Data del document
:   14-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública
    * música

RESOLUCIÓ de 14 de març de 2018, de la Conselleria d'Educació, Investigació, Cultura i Esport, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2018. [2018/2769]  
La Generalitat està fortament compromesa amb la conservació, protecció i promoció del patrimoni cultural valencià i, conseqüentment, amb el foment de totes les activitats conduents a fer present el valencià en l'àmbit de la creació artística. La importància que les activitats artístiques relacionades amb l'àmbit musical tenen en la societat actual aconsellen desenvolupar accions específiques de promoció de l'ús del valencià per a assegurar-ne una adequada presència social. És per això que considera convenient convocar subvencions que ajuden el sector musical.  
Amb aquesta finalitat, l'Ordre 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16 de juny), va aprovar les bases reguladores i el procediment general per a la concessió de les subvencions per al foment del valencià i el multilingüisme en l'àmbit musical.  
La Generalitat ha previst, en els pressupostos de 2018, una línia pressupostària destinada a la producció i realització d'activitats musicals per al foment del multilingüisme. La convocatòria està prevista en la Resolució de 30 d'agost de 2016, publicada en el DOGV núm. 7865, de 05.09.2016, per la qual s'aprova el Pla estratègic de subvencions 2016-2019 de la Conselleria d'Educació, Investigació, Cultura i Esport.  
  
Per això, segons els preceptes de l'article 17 de la Llei 38/2003, de 17 de novembre, general de subvencions (LGS); del Reglament de la Llei general de subvencions (RGS), aprovat pel Reial decret 887/2006, de 21 de juliol, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport; en virtut de la delegació efectuada en la disposició addicional segona de l'ordre de bases reguladores d'aquesta convocatòria; vista la proposta del director general de Política Lingüística i Gestió del Multilingüisme de 19 de febrer de 2018, i de conformitat amb aquesta, resolc:  
  
Primer. Convocatòria  
D'acord amb el que s'estableix en l'Ordre 22/2017, de 7 de juny, de la Conselleria d'Educació, Investigació, Cultura i Esport (DOGV 8064,16.06.2017), es convoquen les subvencions per al foment del valencià i el multilingüisme en l'àmbit musical per a l'exercici pressupostari de 2018.  
  
Segon. Entitats beneficiàries  
Podran optar a les ajudes les persones físiques i jurídiques privades que realitzen activitats de creació, producció i de difusió d'activitats musicals que fomenten el multilingüisme i especialment les activitats realitzades en valencià, segons les condicions que s'estableixen en les bases de la convocatòria.  
  
Tercer. Accions i costos subvencionables  
Les accions i costos subvencionables són els que estableix l'article 5 de les bases de la convocatòria i estaran referits als efectuats durant l'anualitat de 2018. Les despeses de material inventariable no se subvencionaran.  
Als efectes de la convocatòria, s'entén per:  
- Creació, la fase de preproducció de l'activitat.  
- Producció, la fase de la realització de l'activitat.  
- Difusió, la fase de postproducció de l'activitat, en la qual s'inclouen les despeses de màrqueting i promoció.  
Cada entitat podrà presentar una sol·licitud per a un màxim de 3 projectes en cada una de les 3 modalitats. En la sol·licitud s'ha de detallar cada projecte de manera independent. Cal donar un nom concret a cadascun dels projectes pels quals se sol·licita la subvenció.  
Modalitat A: festivals.   
Modalitat B: concerts.  
Modalitat C: gravació de música.  
  
Quart. Dotació econòmica  
L'import global màxim de les subvencions és de 200.000 euros, a càrrec de la línia pressupostària S3168000 «Foment del multilingüisme autocentrat en el sector privat», del programa 30.64.37.498.12, capítol IV, Promoció del valencià i gestió del multilingüisme, del pressupost de la Generalitat per a 2018.  
Per a la modalitat A: festivals, el pressupost serà de 75.000 euros.  
Per a la modalitat B: concerts, el pressupost serà de 75.000 euros.  
Per a la modalitat C: gravació de música, el pressupost serà de 50.000 euros.  
En el cas que en una modalitat no s'esgote el pressupost, la comissió tècnica podrà proposar al director general de Política Lingüística i Gestió del Multilingüisme que els diners sobrants d'una modalitat passen a una altra modalitat o a les altres.  
  
Cinqué. Termini i forma de presentació de sol·licituds  
El termini de presentació de sol·licituds serà de 20 dies naturals a partir de l'endemà de la publicació en el Diari Oficial de la Generalitat Valenciana. Els models de sol·licitud i dels documents són els que s'hi adjunten com a annexos I, II i III de la convocatòria. Estaran disponibles en la pàgina web: www.ceice.gva.es/va/web/dgplgm/subvenciones i en https://sede.gva.es. Les entitats introduiran les dades de la sol·licitud en aquesta aplicació i, una vegada finalitzat el procés d'introducció de dades, la sol·licitud s'haurà d'imprimir i, amb la documentació, s'haurà de presentar en un registre físic, tal com preveu l'article 9 i 10 de les bases reguladores.  
Les empreses beneficiàries, en la difusió de les activitats subvencionades, han de donar l'adequada publicitat del caràcter públic del finançament de la Conselleria d'Educació, Investigació, Cultura i Esport de la Generalitat, d'acord amb el que estableix l'article tercer, apartats segon i tercer de la Llei 2/2015, de 21 d'abril, de la Generalitat, de transparència, bon govern i participació ciutadana de la Comunitat Valenciana. El text que han d'incloure és: «Amb la col·laboració de la Conselleria d'Educació, Investigació, Cultura i Esport. Generalitat Valenciana».  
  
Sisé. Criteris de valoració  
D'acord amb l'article 12 de les bases reguladores, la comissió tècnica avaluadora dels expedients de sol·licitud seguirà els criteris de puntuació següents:  
1. Modalitats:  
Modalitat A: festivals  
1. Pressupost. Màxim 25 punts.  
S'assignarà un màxim de 25 punts al pressupost més alt amb un màxim de 30.000 euros i de 5 punts al de menor pressupost amb un mínim de 3.000 euros. Per a la resta de sol·licituds s'aplicarà una escala de valoració proporcional.  
2. Interés del projecte (fins a 180 punts):  
a) Qualitat cultural i/o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
- Qualitat cultural i/o artística. Màxim 20 punts.  
- Premis nacionals: per cada premi nacional, 2 punts. Màxim 12 punts.  
- Premis internacionals: per cada premi internacional, 3 punts. Màxim 15 punts.  
- Reconeixements en premsa especialitzada, 3 punts.  
b) Trajectòria musical de la persona/entitat sol·licitant, participació en festivals i participació en programes audiovisuals especialitzats (fins a 40 punts).  
- Trajectòria consolidada amb 4 o més edicions celebrades, 35 punts.  
- Trajectòria consolidada amb 2 o 3 edicions celebrades, 25 punts.  
- Trajectòria en procés de consolidació amb una edició celebrada, 15 punts.  
- Estrena absoluta, 10 punts.  
- Participació en programes audiovisuals especialitzats, 5 punts.   
c) Incidència social; presència en xarxes socials (fins a 50 punts).  
- Públic assistent: més de 5.000 persones, 20 punts.  
- Públic assistent: entre 2.001 i 5.000 persones, 15 punts.  
- Públic assistent: entre 1.001 i 2.000 persones, 10 punts.  
- Públic assistent: entre 501 i 1.000 persones, 5 punts.  
- Públic assistent: 500 persones o menys, 3 punts.  
- Presència en 4 o més de 4 xarxes socials, 30 punts.  
- Presència en fins a 3 xarxes socials, 25 punts.  
d) Usos lingüístics (fins a 40 punts).  
- Del 75 % al 100 % del repertori en valencià, 40 punts.  
- Entre el 51 % i el 74 % del repertori en valencià, 25 punts.  
- Entre el 25 % i el 50 % del repertori en valencià, 15 punts.  
- Menys del 25 % del repertori en valencià, 5 punts.  
Modalitat B: concerts  
1. Pressupost. Màxim 25 punts.  
S'assignarà un màxim de 25 punts al pressupost més alt amb un màxim de 30.000 euros i de 5 punts al de menor pressupost amb un mínim de 1.000 euros. Per a la resta de sol·licituds s'aplicarà una escala de valoració proporcional.  
2. Interés del projecte (fins a 180 punts):  
a) Qualitat cultural i/o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
- Qualitat cultural i/o artística. Màxim 20 punts.  
- Premis nacionals: per cada premi nacional, 2 punts. Màxim 12 punts.  
- Premis internacionals: per cada premi internacional, 3 punts. Màxim 15 punts.  
- Reconeixements en premsa especialitzada, 3 punts.   
b) Trajectòria musical de la persona/entitat sol·licitant, participació en festivals i concerts nacionals i internacionals, participació en programes audiovisuals especialitzats (fins a 40 punts).  
- Trajectòria consolidada amb 4 o més gravacions discogràfiques, 18 punts.  
- Trajectòria consolidada amb 2 o 3 gravacions discogràfiques, 10 punts.  
- Trajectòria en procés de consolidació amb una gravació discogràfica, 6 punts.  
- Participació en festivals: per cada festival, 2 punts. Màxim 8 punts.  
- Participació en concerts nacionals: per cada concert, 1 punt. Màxim 5 punts.  
- Participació en concerts internacionals: per cada concert, 2 punts. Màxim 6 punts.  
- Participació en programes audiovisuals especialitzats, 3 punts.  
c) Incidència social; presència en xarxes socials (fins a 50 punts).  
- Públic assistent: més de 5.000 persones, 20 punts.  
- Públic assistent: entre 2.001 i 5.000 persones, 15 punts.  
- Públic assistent: entre 1.001 i 2.000 persones, 10 punts.  
- Públic assistent: entre 501 i 1.000 persones, 5 punts.  
- Públic assistent: 500 persones o menys, 3 punts.  
- Presència en 4 o més de 4 xarxes socials, 30 punts.  
- Presència en fins a 3 xarxes socials, 25 punts.  
d) Usos lingüístics (fins a 40 punts).  
- Del 75 % al 100 % dels temes del concert en valencià, 40 punts.  
- Entre el 51 % i el 74 % dels temes del concert en valencià, 25 punts.  
- Entre el 25 % i el 50 % dels temes del concert en valencià, 15 punts.  
- Menys del 25 % dels temes del concert en valencià, 5 punts.  
Modalitat C: gravació de música en qualsevol format  
1. Pressupost. Màxim 25 punts.  
S'assignarà un màxim de 25 punts al pressupost més alt amb un màxim de 30.000 euros i de 5 punts al de menor pressupost amb un mínim de 1.500 euros. Per a la resta de sol·licituds s'aplicarà una escala de valoració proporcional.  
2. Interés del projecte (fins a 180 punts).  
a) Qualitat cultural i/o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
- Qualitat cultural i/o artística. Màxim 20 punts.  
- Premis nacionals: per cada premi nacional, 2 punts. Màxim 12 punts.  
- Premis internacionals: per cada premi internacional, 3 punts. Màxim 15 punts.  
- Reconeixements en premsa especialitzada, 3 punts.  
b) Trajectòria musical de la persona/entitat sol·licitant, participació en festivals i concerts nacionals i internacionals, participació en programes audiovisuals especialitzats (fins a 40 punts).  
- Participació en festivals: per cada festival, 2 punts. Màxim 12 punts.  
- Participació en concerts nacionals: per cada concert nacional, 3 punts. Màxim 12 punts.  
- Participació en concerts internacionals: per cada concert internacional, 4 punts. Màxim 12 punts.  
- Participació en programes audiovisuals especialitzats, 4 punts.   
c) Incidència social, presència en xarxes socials (fins a 50 punts).  
- Edició física del treball amb 601 o més de 601 còpies amb distribució comercial, 20 punts.  
- Edició física del treball amb 600 o menys de 600 còpies amb distribució comercial, 10 punts.  
- Presència en 4 o més de 4 xarxes socials, 30 punts.  
- Presència en fins a 3 xarxes socials, 25 punts.  
d) Usos lingüístics (fins a 40 punts).  
- Totalitat dels temes de la producció en valencià, 40 punts.  
- Més del 50 % dels temes de la producció en valencià, 25 punts.  
- Entre el 25 % i el 50 % dels temes de la producció en valencià, 15 punts.  
- Menys del 25 % de temes de la producció en valencià, 5 punts.  
  
2. Acreditació d'algun dels criteris de les clàusules de caràcter social: pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i d'altres col·lectius de població especialment desfavorida, 5 punts.  
  
  
Es comptarà un pla per empresa i no per projecte ni per modalitat. En cas que una empresa participe en més d'una modalitat, només es comptarà la clàusula social per una de les modalitats presentades, en aquella que el valor del punt siga major.  
  
Seté. Resolució de concessió  
1. Atenent als criteris indicats, la comissió tècnica elaborarà l'informe i la proposta pertinent que l'òrgan instructor presentarà a la persona titular de la Direcció General de Política Lingüística i Gestió del Multilingüisme.  
2. Vista la proposta, la persona titular de la Direcció General de Política Lingüística i Gestió del Multilingüisme resoldrà la concessió i la quantitat de la subvenció.  
3. El termini màxim per a resoldre i notificar la resolució de concessió és de sis mesos, comptadors des de l'endemà de l'acabament del termini de presentació de sol·licituds.  
4. La resolució es publicarà en el Diari Oficial de la Generalitat Valenciana, tal com disposen l'article 18 de la LGS, l'article 8.1.c de la Llei 19/2013, de 9 de desembre, de transparència, accés a la informació pública i bon govern, i l'article 166 de la Llei 1/2015, de 6 de febrer, de la Generalitat i en la pàgina web: www.ceice.gva.es/va/web/dgplgm/subvenciones o https://sede.gva.es.  
  
Huité. Justificació de la subvenció  
La documentació justificativa de la realització de l'activitat subvencionada s'haurà de presentar d'acord amb el que indica l'article 17 de les bases de la convocatòria.  
La justificació anirà dirigida a la Direcció General de Política Lingüística i Gestió del Multilingüisme i podrà presentar-se en el Registre General de la conselleria competent en aquesta matèria, en les direccions territorials de la corresponent conselleria d'Alacant, Castelló o València, o per qualsevol dels mitjans establits per la legislació sobre procediment administratiu comú.  
En el cas de presentar-la en una oficina de Correus, s'ha de fer en sobre obert perquè la instància siga datada i segellada abans de ser certificada i, en tot cas, s'ha d'ajustar als requisits establits en l'article 31 del Reial decret 1829/1999, de 3 de desembre, pel qual s'aprova el reglament que regula la prestació dels serveis postals, d'acord amb la Llei 24/1998, de 13 de juliol, del servei postal universal i de liberalització dels serveis postals.  
El termini de presentació de la documentació justificativa de la realització de l'activitat subvencionada finalitzarà el 15 de novembre de 2018.  
  
  
DISPOSICIÓ ADDICIONAL  
  
Única. Règim normatiu europeu  
Les ajudes concedides en aquesta convocatòria s'acullen al règim de minimis de conformitat amb l'article 3 del Reglament (UE) número 1407/2013, de 18 de desembre, de la Comissió, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, 24.12.2013).  
  
  
DISPOSICIONS FINALS  
  
Primera. Desplegament  
Es delega en el director general de Política Lingüística i Gestió del Multilingüisme la facultat de concedir i denegar les subvencions i l'autoritze perquè dicte les resolucions necessàries per a l'execució d'aquesta resolució.  
  
Segona. Recursos  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser objecte de recurs potestativament en reposició o es podrà plantejar directament un recurs contenciós administratiu, en el termini i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes des de l'endemà de la publicació de l'acte en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte en el Diari Oficial de la Generalitat Valenciana.  
  
Tercera. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 14 de març de 2018.- El conseller d'Educació, Investigació, Cultura i Esport: Vicent Marzà Ibáñez.